Festa de l’aigua i berenar per a acomiadar el curs de l’Esplai Les Sitges
2025-07-24

Els xiquets i xiquetes, així com joves i monitors que formen part de l’Esplai Les Sitges, gaudiran d’una festa ben refrescant per a acomiadar el curs i anar-se de vacances fins que al setembre tornen les vesprades de dissabte d’activitats i diversió. Així, el dimecres 11 de juliol a partir de les 18h, tots els assistents gaudiran d’unes hores de jocs amb l’aigua com a protagonista en la Plaça de la Casa de Cultura. També estan convidats els xiquets i joves de l’Escola d’Estiu, així com gent que no forme part d’aquests projectes.

Es tracta d’una vesprada dedicada al fet que els més xicotets de la casa ho passen en gran i aprofiten per a acomiadar-se dels seus amics fins a setembre. Per a seguir amb la vesprada refrescant, hi haurà orxata i fartons per a berenar.